Մելինեն ֆրանսահայ կոմունիստների հետ միասին անցնում է ընդհատակյա գործունեության: Նա նշանակվում է գաղտնի գրականություն տարածող: Փարիզի պատերին փակցնում է հակաֆաշիստական աֆիշներ, թռուցիկներ եւ կոչեր: Երկրում ծայր է առնում պարտիզանական շարժումը: 1942 թվականի վերջերին Միսաք Մանուշյանի հրամանատարությամբ պարտիզանական ջոկատ է կազմավորվում նաեւ հայ երիտասարդներից: Մելինեն դառնում է Միսաքի անձնական քարտուղարուհին, կապ է հաստատում պարտիզանական ջոկատների միջեւ, մասնակցում զենքի ու ռազմամթերքի փոխադրմանը: Խիզախ Մելինեի գործունեությունը բարձր է գնահատում Ֆրանսիայի դիմադրության ներքին ուժերի հրամանատարությունը` շնորհելով նրան կապիտանի կոչում: